A BIZOTTSÁG HATÁROZATA
(2008. április 23.)
Bulgária és Románia csatlakozási okmánya VI. melléklete függelékének egyes bolgár tejfeldolgozó létesítmények tekintetében történő módosításáról
(az értesítés a C(2008) 1572. számú dokumentummal történt)
(EGT-vonatkozású szöveg)
(2008/331/EK)
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel Bulgária és Románia csatlakozási okmányára és különösen annak VI. melléklete 4. fejezete B. szakasza f) bekezdésének első albekezdésére,
mivel:
(1)
Bulgária és Románia csatlakozási okmánya átmeneti időszakokat biztosított Bulgária számára annak érdekében, hogy egyes tejfeldolgozó létesítményeik megfeleljenek az állati eredetű élelmiszerek különleges higiéniai szabályainak megállapításáról szóló, 2004. április 29-i 853/2004/EK európai parlamenti és tanácsi rendelet követelményeinek (1).
(2)
A csatlakozási okmány VI. mellékletének függelékét a 2007/26/EK (2), a 2007/689/EK (3) és a 2008/209/EK (4) bizottsági határozat módosította.
(3)
Bulgária garanciákat adott arra vonatkozóan, hogy az egyik tejfeldolgozó létesítményébe csak a közösségi jogszabályoknak megfelelő nyers tejet szállítanak. Ezt a létesítményt ezért törölni kell a VI. melléklet függelékének II. fejezetéből.
(4)
Bulgária és Románia csatlakozási okmánya VI. mellékletének függelékét tehát ennek megfelelően módosítani kell.
(5)
Az e határozatban előírt intézkedések összhangban vannak az Élelmiszerlánc- és Állat-egészségügyi Állandó Bizottság véleményével,
ELFOGADTA EZT A HATÁROZATOT:
1. cikk
Az e határozat mellékletében megnevezett létesítményt törlik Bulgária és Románia csatlakozási okmánya VI. melléklete függelékének II. fejezetéből.
2. cikk
Ennek a határozatnak a tagállamok a címzettjei.
Kelt Brüsszelben, 2008. április 23-án.